પ્રેગ્નેન્સી દરમિયાન સુમિતની પત્ની અમૃતા વર્ક ફ્રોમ કરી રહી હતી. જોકે, તેની મંજૂર કરેલી રજાઓ બોસ પ્રહલાદે કેન્સલ કરી દીધી હતી. આ નિર્ણય પ્રહલાદે અમૃતાની એક અઠવાડિયાની પેઈડ લિવ પૂરી થતાં જ લીધો હતો. ત્યારબાદ અમૃતા જોબ પર પરત ફરી હતી. જોબ સમયે ફિઝિકલ તથા મેન્ટલ તણાવને કારણે અમૃતાની પ્રેગ્નેન્સીમાં કોમ્પલિકેશન વધ્યા હતાં. જેને લીધે તેને હોસ્પિટલમાં દાખલ કરવામાં આવી હતી. આ બાદ તરત જ અમૃતાને કંપનીએ ટર્મિનેશન લેટર આપીને કાઢી મૂકી હતી. આ વાત સાંભળીને અમૃતા ટેન્શનમાં આવી ગઈ હતી અને 30 મિનિટ બાદ તેનું મિસ કેરેજ થઈ ગયું હતું. આ સમયે અમૃતાને છઠ્ઠો મહિનો થતો હતો.